ด้วยการระบาดของโรค COVID-19 ที่ยังไม่สิ้นสุด สายการบิน Qantas ประกาศปลดพนักงาน 6,000 ตำแหน่ง พร้อมปรับโครงสร้างองค์กร เพื่ออะไร
ด้วยการระบาดของโรค COVID-19 ที่ยังไม่สิ้นสุด สายการบิน Qantas ประกาศปลดพนักงาน 6,000 ตำแหน่ง พร้อมปรับโครงสร้างองค์กร เพื่อควบคุมค่าใช้จ่าย และประคองให้องค์กรผ่านพ้นวิกฤตนี้ไปได้

การปลดพนักงาน 6,000 ตำแหน่งนั้น ส่วนใหญ่เป็นพนักงานที่ทำงานกับบริษัทมาหลายทศวรรษ และเหตุผลหลักมาจากเที่ยวบินระหว่างประเทศไม่สามารถเกิดขึ้นได้ แม้เที่ยวบินในประเทศจะเริ่มทำได้แล้ว แต่ก็มีมาตรการที่ค่อนข้างเข้มงวด ทำให้ธุรกิจสายการบินดำเนินธุรกิจได้ลำบาก ไม่มีสายการบินไหนเจอวิกฤตนี้มาก่อน ทำให้ทุกรายปรับตัวกันไม่ถูก ซึ่งอุตสาหกรรมการบินประสบปัญหาอย่างหนัก และเสียใจที่ต้องตัดสินใจแบบนี้ แต่ก็พร้อมที่จะส่งแผนต่างๆ ออกมาเพื่อฟื้นฟูธุรกิจให้กลับมาได้อย่างมีประสิทธิภาพ

ทั้งนี้ ก่อนการปลดพนักงานของ Qantas บริษัทมีพนักงาน 30,000 คน โดย 25,000 คนถูกพักงานชั่วคราวมาตั้งแต่ต้น 2020 ส่วนหลังจากเหตุการณ์ปลดคน จะมีพนักงานทั้งหมด 15,000 คนที่ถูกพักงานชั่วคราว แต่บริษัทพร้อมเรียกเข้ามาทำงานตลอดเวลา โดยคาดว่ากลุ่มที่รับผิดชอบงานเกี่ยวกับการบินในประเทศจะกลับมาภายในปี 2020 ส่วนที่ทำงานเกี่ยวกับการบินระหว่างประเทศนั้น จะกลับมาช้ากว่า นอกจากนี้บริษัทเตรียมส่งแผนเพิ่มทุนมูลค่า 1.9 ล้านดอลลาร์สหรัฐ เพื่อนำเงินมาฟื้นฟูกิจการที่ได้รับการกระทบจาก COVID-19 รวมถึงมีการปรับโครงสร้างองค์กร โดยบริษัทคาดว่าจะประหยัดค่าใช้จ่ายได้ 15,000 ล้านดอลลาร์
4.ข่าวเศรษฐกิจและการเงิน